Obeid-tydperk

Die Obeid-tydperk of Ubaid-tydperk (omstreeks 6500-3800 v.C.)Carter, Robert A. en Philip, Graham  Beyond the Ubaid: Transformation and Integration in the Late Prehistoric Societies of the Middle East (Studies in Ancient Oriental Civilization, Number 63)  The Oriental Institute of the University of Chicago (2010)  p. 2 was ’n prehistoriese tydperk van Mesopotamië. Die naam is afgelei van Tell al-Obeid, of Tell al-'Ubaid, waar die vroegste groot uitgrawings van materiaal uit dié tydperk aanvanklik onder die Britse Egiptoloog Henry Hall en later deur die Britse argeoloog Leonard Woolley plaasgevind het.Hall, Henry R. and Woolley, C. Leonard. 1927. Al-'Ubaid. Ur Excavations 1. Oxford: Oxford University Press.

In Suid-Mesopotamië is die Obeid-tydperk die vroegste bekende tydperk op die spoelvlakte, hoewel vroeëre tydperke waarskynlik onder die spoelgrond verberg word.Adams, Robert M.C.C. en Wright, Henry T. 1989. 'Concluding Remarks' in Henrickson, Elizabeth and Thuesen, Ingolf (reds.) Upon This Foundation - The  ’Ubaid Reconsidered. Kopenhagen: Museum Tusculanum Press. pp. 451–456. In die suide het dit lank geduur, van omstreeks 6500 v.C. tot omstreels 3800 v.C., toe dit deur die Uruk-tydperk vervang is.Carter, Robert A. and Philip, Graham. 2010. 'Deconstructing the Ubaid' in Carter, Robert A. en Philip, Graham (reds.) Beyond the Ubaid: Transformation and Integration in the Late Prehistoric Societies of the Middle East. Chicago: The Oriental Institute of the University of Chicago. p. 2.

In Noord-Mesopotamië het die tydperk net geduur van omstreeks 5300 v.C. tot omstreeks 4300 v.C. Dit is hier voorafgegaan deur die Halaf-tydperk en die Halaf-Obeid-oorgangstydperk, en opgevolg deur die laat Kopertydperk.

Fases en datums
Die Obeid-tydperk word in vier hooffases verdeel:
 Ubeid 0, soms Oueili genoem (6500-5400 v.C.), ’n vroeë fase waarvan opgrawings eerste by Tell el-'Oueili gedoen is 
 Obeid 1, soms Eridu genoem,Kurt, Amélie Ancient near East V1 (Routledge History of the Ancient World) Routledge (31 Des. 1996)  p. 22 wat ooreenstem met die stad Eridu (5400-4700 v.C.). Die fase is beperk tot die verre suide van Irak, aan wat toe die oewer van die Persiese Golf was. Dit toon ’n duidelike verbintenis met die Samarra-beskawing in die noorde, en daar was die eerste permanente nedersettings suid van die 127 mm-reënvalstreek. Graan is in uiterste droogte verbou danksy die hoë grondwatervlakke van Suid-Irak.Roux, Georges "Ancient Iraq" (Penguin, Harmondsworth) 
 Obeid 2 (4800-4500 v.C.). Keramiekware is vervaardig en uitgebreide kanaalnetwerke is naby groot nedersettings aangelê. Besproeiingslandbou is toegepas.Wittfogel, Karl (1981) "Oriental Despotism: A Comparative Study of Total Power (Vintage Books)
Obeid 3: Tell al‐Obeid-tipe keramiek. Die datums waarop dié ware hulle verskyning gemaak het, verskil van plek tot plek. 
Obeid 4: Laat-Obeid-tipe keramiek, omstreeks 4700-4200 v.C.Carter, R. (2010). Pottery from H3. In R. Carter & H. Crawford (Eds.), Maritime interactions in the Arabian Neolithic: The evidence from H3, As‐Sabiyah, an Ubaid‐related site in Kuwait (pp. 33–65). Leiden: Brill.Carter, R., & Philip, G. (2010). Deconstructing the Ubaid. In R.A. Carter & G. Philip (reds.), Beyond the Ubaid: Transformation and integration in the Late Prehistoric societies of the Middle East. (SAOC, 63) (pp. 1–22). Chicago, IL: The Oriental Institute of the University of Chicago. p.2

Obeid 3-artefakte

Obeid 4-artefakte

Beskrywing
Die Obeid-kultuur word gekenmerk deur groot nedersettings sonder omringende mure, reghoekige moddersteenhuise met meer as een kamer en die verskyning van die eerste tempels in Mesopotamië. 

Daar was ’n tweevlakhiërargie: Groot, sentrale terreine van meer as 10 hektaar was omring deur kleiner dorpsterreine van minder as ’n hektaar. Huishoudelike artikels het groenerige potteware van goeie gehalte ingesluit wat met geometriese ontwerpe in bruin of swart verf versier is. Gereedskap soos sekels is dikwels in die suide van harde, gebakte klei gemaak, terwyl stene en soms metaal in die noorde gebruik is. 

Dorpe het gespesialiseerde ambagslui gehad: pottebakkers, wewers en metaalwerkers. Die grootste deel van die bevolking was egter landbouwerkers en seisoenale boere.

In dié tydperk het verstedeliking begin. Landbou en veeteelt is beoefen. Daar was ook noord tot by Turkye en suid tot by die Zagrosberge stamme wat diere mak gemaak het. 

In die suide was daar uitgebreide besproeiing en die gebruik van die ploeg, wat albei uit die noorde ingevoer is, moontlik van vroeëre kulture.

Verwysings

Skakels

Kategorie:Mesopotamië